עזר למנחה
הלימוד מדגים את תהליך החונכות שעובר משה רבנו אצל האלוהים, בתהליך העצמה שמכשיר אותו להתמודד עם משברים ולהנהיג את העם. במהלך הלימוד יעלו השאלות הבאות: 
•	מהי העצמה לדעתכם?
•	מהי הדרך הראויה לטיפוח מנהיג? 
•	אילו דרכים יכולות לסייע לאדם הנמצא בעת משבר?
•	 מדוע  כדאי להעניק את הידע והיכולות שלנו לאדם אחר (מונהג או חבר) ולא לשמור אותם לעצמנו?
•	האם המנהיגים צריכים להעצים את המונהגים באופן מתמיד?

מהלך הלימוד:
במהלך הלימוד נעקוב אחר הדרכים שבהן מעצים אלוהים את משה, מחזק את ביטחונו העצמי ואת יכולות ההתמודדות שלו עם משברים, ומעצב אותו כמנהיג הגדול בעולם. נתחיל בפרשת הסנה שבה מנסה משה להתחמק ממשימת האל, נמשיך בחוסר האמון של בני ישראל בו, בהיותם עבדים ובתלונותיהם במדבר,ולבסוף ניגע בשינוי שחל במשה.